Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13137

e) a 150 Hz-es hang teljes harmonikus tartalma nem lépheti túl a 10 százalékot. 3.1.3.5.3.1 Ajánlás. - Az ILS I. Teljesítmény kategóriájú berendezésnél a moduláló hangnak plusz, vagy mínusz 1,5 százalékos tűréshatáron belül 90 Hz-nek és 150 Hz-nek kell lennie, ahol ez gyakorlatilag megvalósítható. 3.1.3.5.3.2 A III. Teljesítmény kategóriájú berendezések iránysáv-adóinál a rádiófrekvenciás vivőhullámnak a tápforrás frekvenciáján, vagy annak harmonikusain, illetve az egyéb nem-kívánt összetevők által létrehozott amplitúdó-moduláció mélysége nem haladhatja meg a 0,5 százalékot. A tápforrás azon harmonikusai, vagy más olyan nem-kívánatos zaj összetevők, amelyek a 90 Hz-es és a 150 Hz-es navigációs hangokkal, vagy azok harmonikusaival kereszt-modulációt okozhatnak, és emiatt az iránysáv vonalán ingadozásokat idézhetnek elő, nem léphetik túl a rádiófrekvenciás vivő modulációs mélységének 0,05 százalékát. 3.1.3.5.3.3 A moduláló hangokat úgy kell fázisban (fáziszárt módon) szinkronizálni, hogy a fél irányszektoron belül a demodulált 90 Hz-es és 150 Hz-es hullámformák ugyanabban az irányban a nullán:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes